Държавен вестник, бр. 11, 2021 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  11
(2) Всяка джакпот система трябва да има 
трайно закрепена табела, съдържаща четлива 
оригинална маркировка за наименование, тип, 
версия, производствен номер и производител. 
В случаите, когато в софтуера на игрален ав-
томат е включен софтуерен модул, извършващ 
отчисления на предвидения процент за премия 
джакпот, и в удостоверението за издаден лиценз 
на организатора този автомат е вписан като 
изпълняващ функциите на главен сървър за 
джакпот системата, за оригинална маркировка 
се приема тази на автомата – главен сървър.
(3) Джакпот системите се инсталират в 
игралната зала или се деинсталират в срока 
по чл. 4, ал. 1.
(4) Размерът на отчисленията и условията 
за изплащане на джакпота се посочват в пра-
вилата на организатора, утвърдени по чл. 17, 
ал. 1, т. 4 от ЗХ.
(5) Джакпот системи могат да се свързват 
в електронна мрежа между две и повече иг-
рални зали, в които игрите се организират 
от един и същ организатор.
Чл. 8. (1) Джакпотът не може да остава 
в полза на организатора освен в случаите 
на прекратяване на лиценза по чл. 35 от ЗХ. 
Натрупаните отчисления за премия джакпот 
на деинсталирана система се разпределят като 
парични печалби – посредством турнири, до-
пълнителни (бонус) игри или по друг начин, 
посочен в правилата, утвърдени по чл. 17, 
ал. 1, т. 4 от ЗХ.
(2) При инсталиране или деинсталиране 
на джакпот система се съставя протокол, 
подписан от организатора или служителите 
в игралната зала и от лицето, извършило 
инсталирането/деинсталирането. Протоколът 
се представя при поискване от контролните 
органи на НАП, извършващи проверката.
(3) Свързването на игралните автомати в 
джакпот система трябва да позволява извърш-
ването на проверка от контролните органи, 
както и достъп до устройството за формиране 
на джакпот с цел неговата идентификация.
Чл. 9. (1) За осигуряване спазването на 
изискванията при организиране на хазартни 
игри с игрални автомати в игралната зала 
следва да присъстват следните служители на 
организатора:
1. управител на игралната зала, който осъ-
ществява контрол и е отговорен за:
а) законосъобразното провеждане на иг-
рите;
б) правилното функциониране на игралното 
оборудване;
в) охраната, спазването на вътрешния ред 
в залата и действията на крупието;
г) решаването на възникнали спорове в хода 
на провеждането на игрите при определяне 
или изплащане на печалбите;
д) недопускането на лица, чието присъствие 
е забранено по ЗХ;
е) удостоверяването и изплащането на 
печалби;
ж) други задължения съгласно тази наредба 
и утвърдената от организатора длъжностна 
характеристика;
2. крупие, което е отговорно за:
а) използването на игрално оборудване, 
което е пригодено да се задейства от крупие;
б) съхраняването и отчитането на получе-
ните суми за залози;
в) установяването на печелившата ком-
бинация и съответния размер на печалбата;
г) отчитането и изплащането на печалби;
д) недопускането на лица, чието присъствие 
е забранено по ЗХ.
(2) В случаите на отсъствие на управителя 
на игралната зала неговите функции се изпъл-
няват от служител, който е изрично писмено 
оправомощен от организатора.
Чл. 10. В игралната зала организаторът на 
хазартни игри е длъжен да поддържа касова 
наличност, представляваща парична сума в 
размер не по-малък от 1000 лв., която служи 
за изплащане на печалбите от организирани-
те хазартни игри. Размерът на минималната 
касова наличност се определя съобразно броя 
на игралните автомати и възможностите за 
спечелване на премия джакпот в правилата, 
утвърдени по чл. 17, ал. 1, т. 4 от ЗХ. Слу-
жителите в игралната зала трябва да имат 
непрекъснат достъп до касовата наличност 
и при поискване от контролните органи на 
НАП да я предоставят за проверка.
Раздел ІІ
Общи правила
Чл. 11. (1) Участието в игри с игрални ав-
томати се извършва чрез залози в български 
левове и в евро.
(2) Извършването на залозите се осъщест-
вява чрез монети, предварително закупени 
жетони, магнитни карти, други удостовери-
телни знаци, чрез заплащане в брой и/или с 
платежни карти.
Чл. 12. (1) Печалбите, реализирани при 
игрите с игрални автомати, се изплащат в 
брой след приключване на съответната игра 
за суми до утвърдената минимална касова 
наличност, но не повече от 5000 лв.
(2) Изплащането на паричните и предмет-
ните печалби на стойност над утвърдената 
минимална касова наличност се извършва в 
срок до три дни след датата, на която е спе-
челена печалбата. За удостоверяване правото 
да бъде получена печалбата управителят на 
игралната зала издава документ, удосто-
веряващ размера на печалбата, игралното 
съоръжение, на което е спечелена, имената 
и идентификационни данни по документ за 
самоличност на лицето, спечелило печалбата, 
и датата, на която е спечелена.